Eläkkeensaajien Keskusliitto
EKL Pohjanmaan piiri ry 	Piirikokous 26.11.2018
 	
Toimintasuunnitelma 2019
Yleistä
Vuosi 2019 on Pohjanmaan piiri ry:n 45. varsinainen toimintavuosi. Piiri perustettiin joulukuussa 1973, varsinainen toiminta alkoi tammikuussa 1974. 
Piiriin kuuluvia yhdistyksiä on 21. Henkilöjäseniä yhdistyksissä oli vuoden 2018 alussa 3147. Piirin jäsenmäärä oli lokakuun 2018 jäsentilaston mukaan 2974 jäsentä.
Piirin jäsenenä voi olla jokainen piirin toiminta-alueella oleva liiton rekisteröity jäsenyhdistys, jonka piirin hallitus hyväksyy jäseneksi. Piirin jäsenmäärä muodostuu niistä yhdistysten jäsenistä joista yhdistys on maksanut liiton jäsenmaksun. 
Toimintaa varten on olemassa erillinen piiriohjesääntö ja siinä todetaan: ”Piirin tarkoituksena on tukea ja ohjata liiton hallituksen määräämällä alueella toimivien liittoon kuuluvien yhdistysten toimintaa, pitää yhteyttä liittoon sekä järjestää koulutus-, kulttuuri- ja virkistystoimintaa.” 
Pohjanmaan piiri kuuluu jäsenenä Eläkkeensaajien Keskusliitto EKL ry. Keskusliiton tarkoituksena on jäsentensä valtakunnallisena keskusjärjestönä toimia eläkkeensaajien edunvalvojana sosiaalisen ja taloudellisen oikeudenmukaisuuden toteuttamiseksi.
EKL:n hallituksen ja valtuuston yhteistapaaminen on 14.-16.1.2019. Tapaamisessa on tarkoituksena ja yhtenä asiana EKL:n 15 eri piirin toimintaa läpi. Jokainen piiri valmistelee ja lähettää ennakkoon EKL:n toimistoon valmisteluun toiminnan tiivistelmän. 
Vuonna 2019  käydään ainakin kahdet valtakunnalliset vaalit.  Eduskuntavaalit 14. huhtikuuta .2019 ja Europarlamenttivaalit 26. toukokuuta 2019. Eduskuntavaaleissa Vaasan vaalipiirin alueelta valitaan eduskuntaan 16 kansanedustajaa. Europarlamenttivaaleissa vaalipiirinä on koko Suomi ja parlamenttiin valitaan 14 edustajaa.   
Piirin edustukset ja edunvalvonta 
Edustus Eläkkeensaajien Keskusliitossa EKL ry. Piirillä on kaksi edustajaa liiton valtuustossa ja piirin puheenjohtaja liiton hallituksessa. Edunvalvonnassa piiri toimii keskeisesti yhdessä ja yhtenä osana liiton kanssa.   
Piirin alueella edunvalvontaa tehdään yhteistyössä ja yhdessä alueen yhdistysten kanssa. Piiri tekee yhteistyötä edunvalvonnassa Pohjanmaan alueen poliittisten päättäjien ja virkamiesten kanssa. Yksi osa  on  yhteydenpito alueelta valittuihin kansanedustajiin tuomalla esille eläkkeensaajien elämään liittyviä asioita. 
Tärkeä muoto kunnissa edunvalvonnassa ovat  vanhus- ja ikäneuvostot. Yhdistyksille on erittäin tärkeää pitää kiinteää yhteyttä vanhusneuvostoihin. Siinä piirin tulee olla tukena ja apuna.
Yksi keskeinen yhteistyömuoto on: Pohjanmaan Eläkeläisjärjestöjen yhteistoiminnan Neuvottelukunta. Piirin alue muodostuu kolmesta maakunnasta, Etelä-Pohjanmaa, Pohjanmaa ja Keski-Pohjanmaa. Neuvottelukunnan muodostavat kuuden eläkejärjestön piiriyhdistykset.
Vuonna 2019 vetovastuussa on Kristillisen Eläkeliiton Pohjanmaan piiri ry. Pohjanmaan piiri nimeää kaksi edustajaa neuvottelukuntaan vuodelle 2019.
Piirin kokoukset 
Piiriohjesäännön mukaan piirillä on kaksi varsinaista kokousta vuodessa. Kevätkokous pidetään huhtikuun 15. päivänä 2019 Ylistaron Kainaston Nuorisoseuran talossa.
Syyskokous  pidetään 25. marraskuuta. Kokouspaikka täsmentyy viimeistään syksyllä 2019. 
Päätösvaltaa kokouksissa käyttävät yhdistysten valitsemat edustajat. Syyspiirikokouksessa valitaan piirihallitus. Piirin hallituksen tehtävänä on mm. johtaa piirin toimintaa ja toimeenpanna piirin kokouksen päätökset, vastata piirin taloudesta ja omaisuudesta, laatia toimintasuunnitelmat ja toimintakertomukset piirikokouksille. Valvoa, että sääntöjen määräyksiä ja piirin päätöksiä noudatetaan.
Pohjanmaan piirillä hallitukseen on kuulunut puheenjohtaja ja 12 jäsentä sekä henkilö-kohtaiset varajäsenet. Hallituksen varsinaisten ja varajäsenten valinnassa tavoite on alueelliseen tasapuolisuuteen. Lisäksi toimintaan liittyvät kaksi toimihenkilöä, sihteeri ja taloudenhoitaja sekä valtuuston jäsenet ja EKL:n kunniajäsenet, joita toimivina piirin alueella on tällä hetkellä kolme. Piirin hallitus on kokoontunut viime vuosina kuusi kertaa vuodessa.
Piirin hallitus voi asettaa avukseen erilaisten asioiden valmistelua ja päätösten täytäntöönpanoa varten toimikuntia ja työryhmiä. Piirihallituksen valmistelevina ryhminä ovat lisäksi piirin esikunta ja piirihallituksen työvaliokunta. 
Esikunnan muodostavat puheenjohtaja, varapuheenjohtaja, sihteeri ja taloudenhoitaja. Kokouksia ei erikseen pidetä, valmistelu tapahtuu puhelinta ja sähköpostia käyttäen. Työvaliokunta on viime vuosina kommunikoinut tarvittaessa sähköisesti. Työvaliokuntaan kuuluu puheenjohtajan lisäksi kuusi jäsentä.
TOSU-POH_PIIRI_2018_11-26_H.DOC/PDF                                                                                                                                                                                                            1/2

Toimenkuva piirin toimihenkilöille
Vuonna 2018 toimenkuva tehtiin piirin taloudenhoitajalle vuodelle 2019. Tavoitteena on piirihallituksessa
alkuvuoden toimenkuvaukset puheenjohtajalle, varapuheenjohtajalle sihteerille, tiedotussihteerille, ulkoiselle tiedottajalle, ohjelmatyöryhmän sekä  bocciatyöryhmän vetäjälle. 
Järjestö– ja harrastustoiminta 
Piirihallitus nimeää  avukseen vuodelle 2019 kolme työryhmää, ohjelma-, boccia- ja tiedotustyöryhmän. 
Ohjelmatyöryhmä. Sen tehtävänä ja tarkoituksena on suunnitella piirin tilaisuuksien ohjelma ja koordinoida tilaisuuksien ohjelmat yhteistyössä ohjelmansuorittajien kanssa. Vuonna 2018 ohjelmatyöryhmään kuului neljä henkilöä.
Bocciatyöryhmä. Ryhmän tehtävänä on toimia kiinteästi mukana piirin alueen boccia kilpailuissa ja avustaa piirin kilpailuja järjestäviä yhdistyksiä. Vuonna 2018 ryhmään kuului neljä jäsentä.	
Piirin tapahtumat
Kesäjuhlat. Kesäpäivää vietetään Virtain Rajaniemessä kesäkuussa, ke 12.6.2019. Sinne toivotaan yhdistysten esittämää ohjelmaa, kuten näytelmiä, tanssi- ja lauluesityksiä, sketsejä ym. 
Kesäjuhlaan sisältyy harrastustoimintaan liittyvät boccian yhdistysten välinen kilpailu, sekä  tikanheiton joukkue- ja henkilökohtainen kilpailu. Näissä palkinnot jaetaan kolmelle parhaalle ja joukkuekilpailuissa on lisäksi kiertopalkinto. Mölkkyä pelataan harrastusmuotoisena pelinä. Kesäpäivien yhteydessä järjestetään arpajaiset ja siinä arvonta. Se on yksi suosittu ohjelman osa.
Piirin bocciakilpailut. Vuoden aikana toteutetaan neljät boccian kilpailut. Maaliskuussa sisäboccian, kesäkuussa kesäpäivien yhteydessä. Heinäkuussa yksittäiset yleisessä -  ja naisten sarjassa ja elokuussa yhdistysten väliset joukkuekilpailut naisten- ja yleisenä sarjana.  
Piirin kulttuurikilpailut. Piirillä on pitkä perinne aina 1980-luvulta kulttuurikilpailuista ryhmille ja yksittäisille henkilöille. Vuoden 2010 jälkeen oli usean vuoden tauko, kunnes vuosina  2015, 2016, 2017 ja 2018 järjestettiin yksittäisille esiintyjille kilpailut Ilmajoella, viimeksi Vaasassa. Samankaltaiset kilpailut liittynevät toimintaan myöskin  vuonna 2019. 
Piirin risteilyt. Risteilyissä piirillä on pitkä perinne, 1990-luvulla Vaasasta Uumajaan ja 2000-luvulta alkaen Turusta Tukholmaan. Vuonna 2017 perinteestä poiketen risteily toteutettiin Helsingistä Tallinnaan. Vuonna 2018 palattiin perinteiseen Turusta Tukholmaan risteilyyn, Vuonna 2019 on tarkoituksena järjestää edelleen risteily Tukholmaan. Piirihallitus esittää,  että se on  Tallink Silja, Baltic Princess laivalla ti-ke 3.-4.9.2019 ja Varataan 140 kahden hengen A-hyttiä.
EKL:n risteily. Liiton suuri jäsenristeily on 26.–28.11.2019 Helsinki – Tukholma-Helsinki.
Hengellinen päivä. Piirin toimintaan syksyisin kuuluu sunnuntainen hengellisen päivän vietto. Vuonna 2019 hengellinen päivä järjestetään  lokakuussa 2019. Järjestävä yhdistys ei ole vielä tiedossa.
Koulutus. Tavoitteena on saada toimijat osaavaan ja aktiiviseen yhdistystoimintaan. Vuonna 2018 Pohjanmaan piiri ei osallistunut EKL:n järjestämälle kurssille lainkaan. Piiri järjesti oman järjestökurssi piirin omalla alueella. Vuoden 2019 kurssi järjestetään yhdessä Varsinais-Suomen piirin kanssa yhdessä ke-to-pe 6.-8.3.2019. 
Tiedotus 
Vuonna 2018 piirissä on ollut tiedotussihteeri ja tiedottaja sekä tiedotusryhmä, siihen edellä mainittujen lisäksi kuuluu piirin puheenjohtaja. 
Tiedotussihteeri toimittaa tiedotteita piirin yhdistyksiin ja aktiivitoimijoille yhteistyössä  puheenjohtajan kanssa. Tiedotussihteeri toimittaa myös tiedotteet piirin kilpailuista maakunta- ja paikallislehtiin. Tiedottaja on yhteyshenkilö Eläkkeensaaja lehteen ja valmistaa toimitukselliset lehtiartikkelit lisäksi maakunta- ja paikallislehtiin.
Piirin kotisivut on yksi tiedottamisen muoto. Kotisivuilla on piirin tapahtumista tietoja ennen ja jälkeen sekä niistä on valokuvia. Piirin kotisivuilla on piirin ja jäsenyhdistysten yhteystiedot, järjestötiedotteet sekä muita toimintaan liittyviä asiakirjoja. Kotisivuja ylläpitää ja päivittää piirin puheenjohtaja. 
Talous 
Piirin toiminta rahoitetaan pääasiassa jäsenyhdistysten jäsenmaksutuotoilla. Huomattava merkitys piirin talouteen on piirin risteilyllä ja kesäpäivän tuotoilla. 
Eläkkeensaajien Keskusliitto EKL:n Pohjanmaan piiri
Piirihallitus

TOSU-POH_PIIRI_2018_11-26_H.DOC/PDF                                                                                                                             2/2